Publication: Magyar Közlöny
Issue: MK-2002-162 (Year: 2002, Number: 162)
Era: 1990-2004
Section: 
Paragraph Index: 896

b) Az átvevõ hivatal a felhívást a bejelentõnek haladéktalanul megküldi, és a hiánypótlásra az adott körülményekhez képest ésszerû határidõt tûz ki. A határidõ — a hiánypótlásra történõ felhívás idõpontjától számítva — nem lehet tíz napnál rövidebb és egy hónapnál hosszabb. Ha ez a határidõ egy olyan bejelentés bejelentési napjától számított egy év elteltét követõen jár le, amelynek elsõbbségét igényelték, erre a körülményre az átvevõ hivatal felhívhatja a bejelentõ figyelmét. 20.7 Negatív megállapítás Ha az átvevõ hivatalhoz a hiánypótlásra történõ felhívásra az elõírt határidõn belül nem érkezik válasz, vagy ha a bejelentõ által javasolt hiánypótlás továbbra sem felel meg a 11. cikk 1. bekezdésében elõírt követelményeknek, az említett hivatal (i) haladéktalanul értesíti a bejelentõt, hogy bejelentését nem kezeli és nem is fogja nemzetközi bejelentésként kezelni, valamint megjelöli e döntésének indokait; (ii) értesíti a Nemzetközi Irodát, hogy az iratokon általa feltüntetett számot nem fogják nemzetközi bejelentési számként használni; (iii) a 93.1 szabálynak megfelelõen megõrzi a nemzetközi bejelentés részeként benyújtott iratokat és a nemzetközi bejelentéssel kapcsolatos levelezést; és (iv) megküldi az említett iratok másolatát a Nemzetközi Irodának, ha a bejelentõnek a 25. cikk 1. bekezdése szerinti kérelme folytán a Nemzetközi Irodának a másolatra szüksége van, és azt kifejezetten kéri. 20.8 Az átvevõ hivatal tévedése Ha az átvevõ hivatal utólag észleli, vagy a bejelentõ válasza alapján megállapítja, hogy tévedett, amikor hiánypótlásra hívta fel a bejelentõt, mivel a 11. cikk 1. bekezdésében elõírt követelmények az iratok benyújtásakor teljesültek, a 20.5 szabályban elõírt módon jár el. 20.9 Hitelesített másolat a bejelentõ részére Az átvevõ hivatal — kérelem alapján és térítés ellenében — hitelesített másolatokat bocsát a bejelentõ rendelkezésére az eredetileg benyújtott nemzetközi bejelentésrõl és az abban végzett összes javításról.

Source: https://magyarkozlony.hu/hivatalos-lapok/b9114fbbdeddb5b2a142d650578ed3c588a28ad6/dokumentumok/b959e10bf29fe384115a94f3bfe716fa6878ef0f/letoltes